**Zo života**

**Sebareflexia**

Pred zrkadlom som našuchoril

Páví chvost

Žiadny skvost to nie je

Chýba mi

Perie

**Sťahovavá jar**

Zajtra sa rozospievajú vtáci

Priletí sťahovavá jar

Odkiaľ?

Z diaľ

**Dialóg s Majstrom**

Ako dlho trvá napísať zbierku básní?

Veľkú?

Pár dní

A dobrú?

Až dozrú

**Dozrievanie**

Včera

Som chcel byť chcený

Dnes

Chcem chcieť

**Návšteva**

Pred dverami

Neba

Možno stretneš

Seba

Bude Ti to treba?

**Nepokoj**

Terč je nesvoj

Šípi

Šípy

**Hybridná**

Myš-Lienky sa schovávajú v hlave

Tie veľké aj mimo

Lienko-Myši sa nemajú kam ukryť

Sú také malé